
1.sz. melléklet a………./2014. Képv. test. határozathoz
Alapító okirat módosítása
A Cg. 0309100370. cégjegyzékszámú Kiskőrösi Önkormányzat Kommunális Szolgáltató Korlátolt Felelősségű Társaság tagja alapító okiratát, - figyelemmel  a Kiskőrös Város Képviselőtestületének a …./2014. és …/2014. számú határozataira - az alábbiak szerint módosítja. 
1./ Az alapító okirat 8./ pontja az alábbival módosul:

8./ A társaság ügyvezetője:

A társaság ügyvezetője 2015. december 31. napjáig Schäffer Tamás András (anyja születési neve: …………………….., születési hely és idő: ……………………... ) 62… ……………, …………………… utca ..   sz. alatti lakos.

A megbízatás kezdő időpontja: 2015. január 1. 
Az ügyvezető az ügyvezetői megbízatást munkaviszony keretében látja el. 

A társaság ügyvezetője a társaságot akként képviseli, hogy képviseleti jogát önállóan és korlátlanul gyakorolja.

A cégjegyzés akként történik, hogy az ügyvezető a kézzel vagy géppel előírt, nyomtatott vagy előnyomott cégszöveg alá nevét aláírja úgy, ahogy azt a hitelesített névaláírási címpéldányon teljesítették.      

A Tulajdonos az ügyvezető hatáskörét nem vonhatja el.
Az ügyvezető felelősségére az 2013. évi V. törvény szabályai az irányadó. 

Az ügyvezető az ügyvezetési tevékenysége során a társaságnak okozott károkért a szerződésszegéssel okozott kárért való felelősség szabályai szerint felel a társasággal szemben.  Ha az ügyvezető ügyvezetői minőségével összefüggésben harmadik személynek kárt okoz, a károsulttal szemben az ügyvezető a társasággal egyetemlegesen felel.    
Az ügyvezető véleményezési jogát írásban gyakorolja, az értesítés kézhezvételétől számított 8 napon belül oly módon, hogy azt a polgármesternek megküldi. Halaszthatatlan döntés esetében a véleménynyilvánítás rövid úton (távbeszélő, fax, e-mail) is történhet, azonban az így közölt véleményét az ügyvezető 8 napon belül köteles írásban is a polgármester rendelkezésére bocsátani.   

2./ Az alapító okirat 9./ pontja az alábbira módosul:

A felügyelő bizottság:
A Tulajdonos három tagból álló felügyelő bizottságot hoz létre azzal a feladattal, hogy az ügyvezetést a társaság érdekeinek megóvása céljából ellenőrizze.

A felügyelő bizottság tagjai 2019. november 30. napjáig:

Horváth János (6200 Kiskőrös, Radnóti Miklós u. 13.)

Hirsch Imre (6200 Kiskőrös, Úttörő u. 6.)

Nikléczi Gábor (6200 Kiskőrös, Madách Imre u. 75.)
A felügyelő bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelő bizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a társaság tisztségviselője.

A felügyelő bizottság tagjai a felügyelő bizottság munkájában személyesen kötelesek résztvenni. A felügyelő bizottság tagjai a társaság ügyvezetéstől függetlenek, tevékenységük során nem utasíthatók. 

A felügyelő bizottsági tagsági jogviszony az elfogadással jön létre. 

A felügyelő bizottsági tagság megszűnésére a vezető tisztségviselői megbízatás megszűnésére a PTK. idevonatkozó szabályait kell alkalmazni azzal, hogy a felügyelő bizottsági tag lemondó nyilatkozatát a társaság ügyvezetőjéhez intézi. 

A felügyelő bizottság köteles az alapító döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni. 

A felügyelő bizottság a társaság irataiba, számviteli nyilvántartásaiba, könyveibe betekinthet, az ügyvezetőtől és a társaság munkavállalóitól felvilágosítást kérhet, a társaság fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja. 

A felügyelő bizottság akkor határozatképes, ha valamennyi tag jelen van. A felügyelő bizottság határozatait a jelenlévők egyszerű szótöbbségével hozza. 

A felügyelő bizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott károkért való felelősség szabályai szerint felelnek a társasággal szemben. 

A felügyelő bizottság testületként jár el. A felügyelő bizottság tagjai sorából elnököt választ. 

A felügyelő bizottság üléseit az elnök hívja össze írásban és vezeti le. A meghívónak az ülés napirendi pontjait tartalmaznia kell. A meghívót a felügyelő bizottság tagjainak ajánlott levélben kell elküldeni az ülést megelőző nyolc nappal. 

Az ülés összehívását az ok és cél megjelölésével a felügyelő bizottság bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a felügyelő bizottság ülésének harminc napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására. 

A felügyelő bizottság üléséről jegyzőkönyvet kell készíteni, amely tartalmazza az ülés helyét, idejét, összehívásának módját, határozatképességét, a jelenlévők nevét, az ülésen elhangzottakat, valamint a határozatokat. 

Ha a felügyelő bizottság tagjainak száma az alapító okiratban meghatározott létszám alá csökken, vagy nincs aki az ülését összehívja, a társaság ügyvezetője a felügyelő bizottság rendeltetésszerű működésének helyreállítása érdekében köteles a tulajdonost értesíteni, és a tulajdonos köteles a felügyelő bizottság rendeltetésszerű működésének helyreállításához szükséges intézkedéseket megtenni. 

A felügyelő bizottsági tagsági jogviszonyra a megbízási szerződés szabályait kell alkalmazni. 

A felügyelő bizottsági tagok a társaság ügyeiről szerzett értesüléseiket üzleti titokként kötelesek megőrizni. 

A véleményezési jogot a felügyelő bizottság főszabályszerűen az ülésen gyakorolja. 

A felügyelő bizottság az ülést követő nyolc napon belül köteles véleményét írásban a polgármester rendelkezésére bocsátani. Halaszthatatlan döntés esetében a felügyelő bizottság ülésen kívül is gyakorolhatja a véleményezési jogot. Ebben az esetben a véleményt nyilvánító személy a napirend kézhezvételétől számított nyolc napon belül köteles eljuttatni véleményét a döntéshozóhoz.           

A felügyelő bizottság feladata:

· ellenőrzi a társaság ügyvezetését,

· a vezető tisztségviselőktől, illetve a gazdasági társaság vezető állású munkavállalóitól felvilágosítást kérhet, 

· a társaság könyveit és iratait megvizsgálhatja,

· köteles megvizsgálni a társaság valamennyi lényeges üzletpolitikai jelentését, valamint minden olyan előterjesztést, amely az alapító kizárólagos hatáskörébe tartozó ügyre vonatkozik,

· a számviteli törvény szerinti beszámolóról és az adózott eredmény felhasználásáról a Tulajdonos csak a felügyelő bizottság írásbeli jelentésének birtokában határozhat,

· ha a felügyelő bizottság megítélése szerint az ügyvezető tevékenysége jogszabályba ütközik, az alapító okiratba ütközik, vagy egyébként sérti a gazdasági társaság vagy a Tulajdonos érdekeit, javaslatot tesz a Tulajdonos felé,

· jogosult minden olyan intézkedést megtenni, amelyet jogszabály, vagy az alapító okirat a hatáskörébe utal, illetőleg amelyre jogszabály vagy az alapító okirat feljogosítja, 

3./ Az alapító okirat 10./pontja az alábbira módosul: 

A társaság könyvvizsgálója:
A társaság könyvvizsgálója: Szabó Márta (anyja születési neve: Kuti Margit) 6200. Kiskőrös, Petőfi Sándor tér 9. sz.  

Könyvvizsgálói engedély kamarai azonosító száma: 006678. 

Az alapító a könyvvizsgálót öt évi időtartamra választja.

Megbízatásának kezdete: 2014. december 17. 

Megbízatásának vége: 2019. november 30. 
4./ Az alapító okirat 11./ pontja az alábbira módosul:

A társaság saját tőkéjéből a tag javára, annak tagsági jogviszonyára figyelemmel kifizetést a társaság fennállása alatt kizárólag a tárgyévi adózott eredményéből, illetve a szabad eredménytartalékkal kiegészített tárgyévi adózott eredményéből teljesíthet. Nem kerülhet sor kifizetésre, ha a társaság helyesbített saját tőkéje nem éri el vagy a kifizetés következtében nem érné el a társaság törzstőkéjét, továbbá ha a kifizetés veszélyeztetné a társaság fizetőképességét.  

Az ügyvezető nem jogosult osztalékelőleg fizetéséről határozni. 

5./ Az alapító okirat 12./ pontja az alábbira módosul: 
A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti meg. 

6./ Az alapító okirat 15./ pontja az alábbira módosul:

A jelen alapító okiratban nem szabályozott kérdésekben a PTK. rendelkezéseit kell alkalmazni.  
Azokban az esetekben, amikor a PTK. a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget. 

7./ Az alapító okirat 16./ pontja az alábbira módosul:
A taggyűlés hatáskörébe tartozó kérdésekben a tag írásban határoz, és a döntés az ügyvezetéssel való közléssel válik hatályossá.  
A taggyűlés jogkörét az alapító gyakorolja. 

Egyebekben az alapító okirat rendelkezései nem változnak.

Kiskőrös, 2014. december 17.  

                                                  Kiskőrös Város Önkormányzat Tulajdonos

                                                képviseletében Domonyi László polgármester  

Ellenjegyzem: 
Kiskőrösön 2014. december 17. 

